

### ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

ΔΗΜΟΣ ΚΑΛΛΙΘΕΑΣ

#### Διεύθυνση :Οικονομικών Υπηρεσιών

#### Τμήμα:Ταμείο

#### Ταχ. Δ/νση: Μαντζαγριωτάκη 76, Τ.Κ. 17676

Πληροφορίες: Μαρία Μαντά

ΤΗΛ.: 213 – 2070350

E-mail: maria.manta@kallithea.gr

Καλλιθέα, 10-01-2024

### Αρ. Πρωτ.: **1499**

####

#### ΠΡΟΣ: Τον Πρόεδρο του Δημοτικού Συμβουλίου

####

**Θέμα:** «Κύρωση της απόφασης Δημάρχου 27/2024 (ΑΔΑ: 9ΩΨΓΩΕΚ-ΩΝΔ) κι εξουσιοδότηση της ταμία και της ταμειακής διαχειρίστριας για την κίνηση των τραπεζικών λογαριασμών του δήμου Καλλιθέας και του Συ.Δ.Ν.Α »

Παρακαλούμε κατά την προσεχή συνεδρίαση του Δημοτικού Συμβουλίου να συμπεριλάβετε και να εγκρίνετε αίτημα κύρωσης της απόφασης της απόφασης Δημάρχου 27/2024 περί ορισμού ταμία και ταμειακής διαχειρίστριας. Ειδικότερα,

έχοντας υπόψη:

1. Τις διατάξεις του άρ. 58 Ν. 3852/2010 (ΦΕΚ 87/Α΄/2010 περί αρμοδιοτήτων του Δημάρχου
2. To άρ. 65 παρ. 1 Ν.3852/2010 σύμφωνα με το οποίο *το Δημοτικό Συμβούλιο αποφασίζει για όλα τα θέματα που αφορούν το δήμο εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το Δημοτικό Συμβούλιο μεταβίβασε σε επιτροπή του*
3. Το Β.Δ. 17-5/15-06-1959 (ΦΕΚ 114/Α/1959) περί οικονομικής διοίκησης και λογιστικού των Δήμων και Κοινοτήτων και ειδικά το άρ. 48 παρ. 1, που ορίζει *ότι σε καθένα από τα συνιστώμενα ταμεία των δήμων προΐσταται ο δημοτικός ταμίας με απόφαση Δημάρχου…* και το άρ. 60 παρ. 4 εδ. α΄ περί εντεταλμένου ταμειακού διαχειριστή
4. Το εδ. α΄ παρ. ε΄ άρ 247 Ν. 3463/2006 (ΦΕΚ 114/Α/2006), σύμφωνα με το οποίο *στην περίπτωση που ο Σύνδεσμος δεν διαθέτει ταμειακή υπηρεσία, δύναται να εξυπηρετείται από την αντίστοιχη υπηρεσία του Ο.Τ.Α. της έδρας του*
5. Το άρ. 11.3 της απόφασης 36913/33020/2012 (Τροποποίηση του Οργανισμού Εσωτερικής Υπηρεσίας του Δήμου Καλλιθέας (ΦΕΚ 2598/Β/2012) περί αρμοδιοτήτων του Ταμείου
6. Την παρ. 3 άρ. 81 Ν. 4270/2014 περί των οργάνων είσπραξης των εσόδων των Δ.Ο.Υ.
7. Την με αρ. 177/10-03-2017 απόφαση του Δημάρχου Καλλιθέας , με την οποία *ορίστηκε η μόνιμη υπάλληλος του Δήμου μας Μαντά Μαρία του Αθανασίου, κλάδου ΠΕ Διοικητικού με βαθμό Α΄ ως αναπληρώτρια προϊσταμένη του τμήματος Ταμείου της Διεύθυνσης Οικονομικών Υπηρεσιών*, άρα ταμίας
8. Την με αρ. 27/2024 απόφαση του Δημάρχου Καλλιθέας περί ορισμού ταμειακής διαχειρίστριας (ΑΔΑ: 9ΩΨΓΩΕΚ-ΩΝΔ)

**εισηγούμαστε** την κύρωση της απόφασης 27/2024 του Δημάρχου Καλλιθέας και την εξουσιοδότηση της ταμία και της ταμειακής διαχειρίστριας για την κίνηση των λογαριασμών του δήμου Καλλιθέας και του Συ.Δ.Ν.Α.

Ειδικότερα με την απόφαση 27/2024 εξουσιοδοτείται η **ταμίας** του δήμου κα **Μαντά Μαρία** του Αθανασίου και η **ταμειακή διαχειρίστρια** κα **Στυλιανοπούλου Παρασκευή** του Αναστασίου για οποιαδήποτε διαχειριστική ενέργεια του ταμείου με μόνη την υπογραφή της καθεμιάς, δηλαδή να κινεί καθεμιά τους λογαριασμούς του Δήμου Καλλιθέας (με εντολές και κάθε είδους μεταφορές) και του Συ.Δ.Ν.Α , να ενημερώνεται για την κίνηση και τα υπόλοιπα των λογαριασμών, να διενεργεί κάθε είδους ηλεκτρονικές συναλλαγές τραπέζης (e-banking) και να υπογράφει οποιοδήποτε έγγραφο απαιτείται σχετικά με την παροχή ηλεκτρονικών υπηρεσιών, το οποίο απευθύνεται στην Τ.τ.Ε. , το Τ.π.Δ., την ΕΤΕ, την Alpha Bank, την Εurobank, την Πειραιώς καθώς και σε όποια άλλη τράπεζα τηρούνται ή πρόκειται να τηρηθούν στο εξής διαθέσιμα. Ειδικά για την περίπτωση έκδοσης, παραλαβής κι εξόφλησης επιταγών, απαιτείται υπογραφή από κοινού της ταμία και της ταμειακής διαχειρίστριας.

Επίσης, παρακαλούμε να εγκρίνετε τον ορισμό της ταμία και της ταμειακής διαχειρίστριας ως αρμόδιων για την παρακολούθηση των λογαριασμών έργων, που επιχορηγούνται από το ΕΣΠΑ ή άλλες πηγές χρηματοδότησης αλλά και ως υπεύθυνες λογαριασμού για όλα τα έργα του προγράμματος δημοσίων επενδύσεων, που κινούνται μέσω της Τραπέζης της Ελλάδος είτε αφορούν το Δήμο Καλλιθέας είτε το Συ.Δ.Ν.Α.

Σημειώνεται ότι η ασφάλεια των ταμειακών συναλλαγών εξασφαλίζεται εξ΄ ορισμού από την ύπαρξη του διπλογραφικού λογιστικού συστήματος, το οποίο παρακολουθεί τις συναλλαγές όλων των εμπλεκομένων.

 Ο Αντιδήμαρχος Οικονομικών Υπηρεσιών

 Νικόλαος Ηλιάδης

Εσωτερική Διανομή:

-Δήμαρχο

- Γενικό Γραμματέα

-Αντιδήμαρχο Οικονομικών Υπηρεσιών

-Γενική Διευθύντρια

-Διευθύντρια Οικονομικών Υπηρεσιών

-Διευθυντή Συ.Δ.Ν.Α.

-Ταμείο